Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: szóló 1991. évi II. törvényt. Ha az adós valamely kötelezettség biztosítására
Paragraph Index: 514

11. Alapvető tőke elemei Itt az Épt. 8. sz. mellékletének I/1. pontjában meghatározott alapvető tőkeelemeket kell összegezni. 11.1 Jegyzett tőke Ebben a sorban a források 31B.41. sorában szereplő — a számviteli előírások szerinti — értéket kell kimutatni úgy, hogy a Cégbíróságon már bejegyzett közgyűlési, alapítói döntés szerinti módosítást — jegyzett tőkeemelést, tőkeleszállítást — is figyelembe kell venni. 11.2 Tőketartalék Itt a Felügyeleti mérleg saját tőke elemei közül a 43. Tőketartalék összegző sorában szereplő állományt kell figyelembe venni. 11.3. Eredménytartalék Itt a saját tőke elemei közül a 44. Eredménytartalék sorban szereplő állományt kell figyelembe venni. 11.4 Általános tartalék sorba kerül a jogszabályi előírás szerinti állomány értéke. 11.5 Mérleg szerinti eredmény Ebbe a sorba csak az év végén az auditált mérleg szerinti eredmény értéke kerülhet, mivel évközben a pozitív eredmény nem vehető figyelembe a szavatoló tőke számításánál.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes